CELEX: 22014D0166
Language: hr
Date: 2014-09-25 00:00:00
Title: Odluka Zajedničkog odbora EGP-a br. 166/2014 od 25. rujna 2014. o izmjeni Priloga I. (Veterinarska i fitosanitarna pitanja) Sporazumu o EGP-u [2015/1234]

30.7.2015   
            
            
               HR
            
            
               Službeni list Europske unije
            
            
               L 202/10
            
         ODLUKA ZAJEDNIČKOG ODBORA EGP-a
   br. 166/2014
   od 25. rujna 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u [2015/1234]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2013/652/EU od 12. studenoga 2013. o praćenju otpornosti zoonotskih komenzalnih bakterija na antimikrobna sredstva i izvješćivanju o tom praćenju (1) treba uključiti u Sporazum o EGP-u.
            
         
               (2)
            
            
               Provedbenom odlukom 2013/652/EU stavlja se izvan snage Odluka Komisije 2007/407/EZ od 12. lipnja 2007. o usklađenom praćenju otpornosti bakterija iz roda Salmonella kod peradi i svinja na antimikrobne pripravke (2), koja je uključena u Sporazum o EGP-u i koja se stoga treba staviti izvan snage sukladno Sporazumu o EGP-u.
            
         
               (3)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (4)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje I. Priloga I. Sporazumu o EGP-u mijenja se kako slijedi:
   
               1.
            
            
               U dijelu 7.1. nakon točke 8.b (Uredba (EZ) br. 2160/2003 Europskog parlamenta i Vijeća) umeće se sljedeća točka:
               
                           „8.c
                        
                        
                           
                              32013 D 0652: Provedbena odluka Komisije 2013/652/EU оd 12. studenoga 2013. o praćenju otpornosti zoonotskih i komenzalnih bakterija na antimikrobna sredstva i izvješćivanju o tom praćenju (SL L 303, 14.11.2013., str. 26.).”
                        
                     
         
               2.
            
            
               Tekst točke 48. (Odluka Komisije 2007/407/EZ) u dijelu 7.2. briše se.
            
         Članak 2.
   Tekstovi Provedbene odluke 2013/652/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 303, 14.11.2013., str. 26.
   
   
      (2)  SL L 153, 14.6.2007., str. 26.
   
   
      (3)  Ustavni zahtjevi nisu navedeni.